Notă informativă

la proiectul Hotărîrii de Guvern cu privire la aprobarea proiectului de Lege pentru modificarea unor acte legislative

|  |
| --- |
| 1. ***Denumirea autorului***
 |
| Proiectul Hotărîrii de Guvern cu privire la aprobarea proiectului de Lege pentru modificarea unor acte legislative a fost elaborat de către Ministerul Agriculturii, Dezvoltării Regionale şi Mediului. |
| 1. ***Condiţiile ce au impus elaborarea proiectului şi finalităţile urmărite***
 |
| Prezentul proiect de lege este elaborat în temeiul art.34, alin.(2) din Legea nr.306/2018 privind siguranța alimentelor.De asemenea, prezentul proiect vine în executarea poziţiei 181 din Planul naţional de acţiuni pentru implementarea Acordului de Asociere Republica Moldova–Uniunea Europeană în perioada 2017–2019, aprobat prin Hotărârea de Guvern nr.1472/2016.Totodată, menționăm că proiectul ajustează referințele la Legea nr.113/2012 cu privire la stabilirea principiilor şi a cerinţelor generale ale legislaţiei privind siguranţa alimentelor și la Legea nr.78/2004 privind produsele alimentare.În prezent s-au depistat mai multe impedimente și în implementarea Legii nr.279/2017 privind informarea consumatorului cu privire la produsele alimentare în special în ceea ce privește marcarea datei de fabricare și a datei durabilității minimale, etc.Astfel, în vederea excluderii tuturor dificultăților în etichetarea produselor alimentare prezentul proiect vine cu noi completări și detalii la modul de etichetare a alimentelor, pentru aplicarea justă de către operatorii din domeniul alimentar a prevederilor Legii nr.279/2017.O altă dimensiune abordată de acest proiect sunt unele cerințe de transportare pe cale maritimă a uleiurilor și grăsimilor lichide destinate consumului uman.Mai exact aceasta presupune armonizarea Legii nr.296/2017 cu privire la Cerințele generale de igienă a produselor alimentare cu prevederile Regulamentului UE nr.579/2014 de acordare a unei derogări în ceea ce privește transportul maritim al uleiurilor și al grăsimilor lichide. În special aceste reglementări se referă la transportarea (în vrac) în rezervoare sau containerele care sunt încărcate pe navele maritime. Astfel, ca urmare a aprobării proiectului în cauză se identifică următoarele impacturi pozitive:* Cadrul legislativ naţional coerent și univoc, excluzînd orice incorectitudine;
* Cadrul legislativ naţional armonizat cu prevederile stabilite în Uniunea Europeană, privind transportul pe cale maritimă a uleiurilor și a grăsimilor lichide;
* Produse alimentare etichetate corespunzător.
 |
| 1. ***Descrierea gradului de compatibilitate cu legislaţia Uniunii Europene***
 |
| Prevederile acestui proiect de lege sunt armonizate cu prevederile Regulamentului (UE) nr.579/2014 al Comisiei din 28 mai 2014 de acordare a unei derogări de la anumite dispoziții ale anexei II la Regulamentul (CE) nr. 852/2004 al Parlamentului European și al Consiliului în ceea ce privește transportul maritim al uleiurilor și al grăsimilor lichide și a Regulamentului (UE) nr.1169/2011 al Parlamentului European și al Consiliului din 25 octombrie 2011 privind informarea consumatorilor cu privire la produsele alimentare, de modificare a Regulamentelor (CE) nr.1924/2006 și (CE) nr.1925/2006 ale Parlamentului European și ale Consiliului și de abrogare a Directivei 87/250/CEE a Comisiei, a Directivei 90/496/CEE a Consiliului, a Directivei 1999/10/CE a Comisiei, a Directivei 2000/13/CE a Parlamentului European și a Consiliului, a Directivelor 2002/67/CE și 2008/5/CE ale Comisiei și a Regulamentului (CE) nr. 608/2004 al Comisiei. |
| 1. ***Principalele prevederi ale proiectului şi evidenţierea elementelor noi***
 |
| Prezentul proiect are drept scop ajustarea prevederilor unor acte legislative ca urmare a aprobării Legii nr.306/2018.În acest sens, Proiectul Hotărîrii de Guvern a fost elaborat pentru înlăturarea lacunelor din actele normative, pentru perfecţionarea reglementării juridice și pentru redactarea contextuală a prevederilor contradictorii și referințele legislative la Legea nr.78/2004 și la Legea nr.113/2012.De asemenea, proiectul dat vine să reglementeze cerințele de transportare pe cale maritimă a uleiurilor și grăsimilor lichide conform practicilor aplicate în UE. Aceasta presupune completarea Legii nr.296/2017 cu cerințe noi privind transportul pe cale maritimă a uleiurilor și a grăsimilor lichide conform normelor UE. Completarea se referă la o derogare de la cerința generală ca produsele alimentare să fie transportate doar în rezervoare sau containere destinate doar pentru produsele alimentare. Aceste prevederi vor facilita transportul pe cale maritimă a uleiurilor destinate consumului uman și alinierea la cerințele UE.În același context menționăm că, prezentul proiect de lege vine cu noi completări privind etichetarea produselor alimentare reglementată de Legea nr.279/2017. În special, aceste prevederi vor reflecta modalitatea de marcare a datei de fabricare și a durabilității minimale. De asemenea, proiectul de lege modifică prevederile art.41, alin.(1) din Legea nr.279/2017, prin extinderea termenului de intrare în vigoare a acestuia cu încă 18 luni de la termenul stabilit anterior. Ca urmare acestei prevederi se va acorda timp pentru dotarea și acreditarea laboratorului I.P CRDV la metodele de analiză necesare pentru prezentarea declarației nutriționale corespunzătoare pe eticheta produsului alimentar.Astfel, prevederile prezentului proiect vor înlătura impedimentele apărute în implementarea Legii nr.279/2017 privind informarea consumatorului cu privire la produsele alimentare.  |
| 1. ***Fundamentarea economico-financiară***
 |
| Sub aspect financiar şi economic implementarea proiectului de lege nu va necesita finanţare din buget. |
| 1. ***Modul de încorporare a actului în cadrul normativ în vigoare***
 |
| Ca urmare a aprobării proiectului prenotat vor fi ajustate prevederile a unui șir de acte legislative care fac referință directă la reglementările Legii nr.78/2004 și a Legii nr.113/2012. |
| ***7***. ***Alte expertize*** |
| Prezentul proiect conţine prevederi ce reglementează activitatea de întreprinzător în contextul Legii nr. 235/2006 cu privire la principiile de bază de reglementare a activităţii de întreprinzător, astfel Analiza Impactului de Reglementare a fost supus examinării în cadrul Grupului de lucru pentru reglementarea activităţii de întreprinzător și avizat parțial pozitiv (conform procesului-verbal nr.26 din data de 26.11.2019), cu luarea în considerație a obiecțiilor și recomandărilor. |

**Ministru Ion PERJU**

*Ex.Mereuță Albina*

*Tel.022 204 585*